एजुकेशन रिपोर्टर|ग्वालियर
एजुकेशन रिपोर्टर|ग्वालियर
जीवाजी यूनिवर्सिटी की अध्ययनशाला में एमएससी माइक्रोबॉयोलॉजी दूसरे सेमेस्टर की 22 में से 11 छात्राओं के एटीकेटी आई है। इस मामले को लेकर मंगलवार को 11 छात्र- छात्राओं ने कुलपति प्रो. संगीता शुक्ला से शिकायत करते हुए कहा कि मॉलीक्युलर बॉयो एंड जेनेटिक विषय में उन्हें फेल कर दिया गया है। छात्र-छात्राओं का कहना है कि उनके पहले सेमेस्टर में 72 प्रतिशत नंबर आए हैं। दूसरे सेमेस्टर में मॉलीक्युलर बॉयो एंड जेनेटिक विषय को छोड़कर सभी में अच्छे नंबर आए हैं। उक्त विषय की कॉपी का सही तरीके से मूल्यांकन नहीं कराया गया। इसी के चलते वह फेल हुए हैं। छात्रों ने रिव्यू कराने की मांग की।
परीक्षा नियंत्रक प्रो. डीसी तिवारी ने छात्रों को आश्वासन देते हुए कहा कि वह कॉपियाें को एक्सपर्ट से दिखवाएंगे। यदि मूल्यांकन गलत हुआ होगा तो कॉपियों को दोबारा जंचवाया जाएगा। छात्रों का आरोप है कि मूल्यांकन सही तरीके से किया जाता तो वह फेल नहीं होते।
bho_Deva bho_Deva hin_Deva hin_Deva